Evropska unija je zabrinuta zbog nesprovođenja odluke Ustavnog suda o povratku zemlje manastiru Visoki Dečani\n20. aprila 2017. 1 min read\nEvropska unija je zabrinuta kontinuiranim nedostatkom sprovođenja odluke Ustavnog suda Kosova, donete 20. maja 2016. godine koja se odnosi na spor oko zemlje u Dečanima. Odluke najvišeg pravnog organa Kosova su konačne i moraju se sprovoditi.\nEvropska unija je izrazila zabrinutost zbog nesprovođenja odluke Ustavnog suda Kosova, donete 20. maja 2016. godine, koja se odnosi na spor oko zemlje u Dečanima, kaže se u saopštenju Kancelarije EU na Kosovu. Odluke najvišeg pravnog organa Kosova su konačne i moraju se sprovoditi i zbog toga EU poziva vlasti na svim nivoima da pokažu poštovanje za vladavinu prava kao osnovnog demokratskog načela.\n“Potpuno sprovođenje odluke treba da se dogodi bez odlaganja. EU takođe osuđuje sve akcije koje bi blokirale pristup ili na drugi način remetile život u manastiru Visoki Dečani”, zaključuje se u saopštenju.\nTags: Evropska unija manastir Visoki Dečani Ustavni sud Kosova\nPrevious Srpska lista: Aleksandar Jablanović je samozvanac\nNext Ivan Todosijević novi ministar lokalne samouprave u Vladi Kosova\nPetković sa ambasadorom Mađarske o položaju srpskog naroda na KiM i toku dijaloga Beograda i Prištine\n3. avgusta 2021., 02:35


Granatiranje - Blic Online\nUkrajinska vojska granatirala je naselje Zoloto u Luganskoj Narodnoj Republici, pred današnje planirano povlačenje oružanih snaga sa linije kontakta, saopštio je portparol Narodne vojske Jakov Osadči.\nNajmanje dve osobe su poginule, dok je 13 ranjeno kada su militanti u dva navrata granatirali sirijski grad Homs, izjavio je šef ruskog Centra za pomirenje sukobljenih strana u Siriji Jurij Jevtušenko.\nRuski centar za pomirenje zaraćenih strana u Siriji, koji se nalazi u prestonici Damasku, pogođen je u granatiranju koje su izvršili militanti iz Istočne Gute, saopšteno je iz Centra.\nDostavljen izveštaj protiv ratnog komandanta Prve tešanjske brigade zbog granatiranja Doboja\nDobojska Policijska uprava dostavila je Tužilaštvu BiH izveštaj protiv ratnog komandanta Prve tešanjske brigade takozvane Armije BiH Mustafe Cerovca iz Tešnja zbog granatiranja Doboja 1992. godine, saznaje “Glas Srpske”.\nGRANATIRAN SAJAM U Siriji poginule četiri 4 osobe\nNajmanje četiri osobe su poginule, a nekoliko je povređeno kada je pogođen granatom Međunarodni sajam trgovine u Damasku, objavili su lokalni mediji.\nPONOVO NA METI Granatirana ruska ambasada u Damasku\nRuska Ambasada u Damasku bila je danas meta višestrukog granatiranja, saopštilo je ruskog Ministarstvo spoljnih poslova, dodajući da nema povređenih.\nSaudijska Arabija RAKETAMA gađala brod s izbeglicama, 33 mrtvih, među njima ŽENE I DECA\nU granatiranju broda u Crvenom moru kod obale Jemena poginule su 33 somalske izbeglice, među kojima i žene i deca, saopštili su danas zvaničnici jemenskog grada Hodeide, pod kontrolom jemenskih šiitskih pobunjenika.\nGRANATIRANJE U DAMASKU Dvostruki napad na rusku ambasadu\nRuska ambasada u sirijskoj prestonici Damasku granatirana je danas dva puta, ali nema povređenih, saopštilo je rusko Ministarstvo spoljnih poslova.\nZAHAROVA OPTUŽUJE KIJEV "Za varvarstvo koje dolazi iz Kijeva nema opravdanja, granatirana su područja u kojima žive žene i deca"\nRusko Ministarstvo spoljnih poslova optužilo je danas ukrajinske oružane snage za kršenje Ženevske konvencije granatiranjem civilnih područja na istoku Ukrajine i za korištenje oružanih sistema zabranjenih Minskim sporazumom.\nNovi napad na Ambasadu Rusije u Siriji\nNovi minobacački napad izveden je na Ambasadu Rusije u Damsku, saopštilo je rusko Ministarstvo spoljnih poslova.\nNOVI NAPADI Granatirana ambasada Rusije u Damasku\nDva napada granatama izvedena su danas na rusku ambasadu u Damasku, saopštilo je rusko Ministarstvo spoljnih poslova.\nDŽIHADISTI RUŠE GRADOVE U ZNAK ODMAZDE Zbog gubitaka u Alepu počelo granatiranje manjih sirijskih naselja\nMilitanti iz terorističke grupe Džabat Fatah al Šam, nekadašnjeg Nusra fronta i njeni saveznici uništavaju manje severne sirijske gradove granatirajući ih kao oznak odmazde zbog poraza u Alepu, rekao je neimenovani izvor ruskoj novinskoj agenciji RIA.\nGRANATIRANJE ALEPA Poginulo 12 osoba, 64 povređeno\nU pobunjeničkom granatiranju delova Alepa koji su pod kontrolom sirijske vlade, poginulo je 12 osoba, prenela je danas sirijska državna agencija.\nGRANATIRANJE ALEPA Poginulo najmanje pet civila, 29 povređeno\nU sirijskom gradu Alep poginulo je najmanje pet civila, dok je 29 povređeno nakon što su militanti granatirali naseljeno područje grada, prenosi sirijska novinska agencija SANA.\nU granatiranju Alepa poginula četiri civila\nDržavni mediji u Siriji prenose da su najmanje četiri civila poginula u pobunjeničkom granatiranju dela Alepa koji je pod kontrolom Damaska.\nRusija optužila pobunjenike u Alepu za masovno granatiranje\nRuski ministar odbrane Sergej Šojgu optužio je danas sirijske pobunjenike za masovno granatiranje stambenih područja u gradu Alep, na severu Sirije.\nDVA SATA GRANATIRANJA Napadnuta ruska ambasada u Damasku\nRuska ambasada u Damasku granatirana je u sredu, saopštilo je danas rusko Ministarstvo spoljnih poslova, ocenivši da je u pitanju teroristički napad.\nODMAZDA ZA ALEPO? Pobunjenici granatirali rusku ambasadu u Damasku\nSirijski pobunjenici granatirali su rusku ambasadu u Damasku sa teritorija koje kontrolišu militanti, javlja "Raša tudej", pozivajući se na rusko ministarstvo spoljnih poslova.


Sada i zvanično: Nastavak Primere 11. juna\nKao što je bilo i najaveljno, sada je zvanično. Prvi meč u nastavku takmičenja u La Ligi odigraće Sevilja i Betis.\n2020-05-26 20:19:15 0\nMaljković o Evroligi: Bilo je fer da ubace i Partizan\n2020-05-26 19:43:05 0\nKAO BEBA OSTAVLJEN ISPRED MANASTIRA: Zbog ožiljka su ga nazivali nakazom, a danas je poznat kao legenda fudbala\n2020-05-26 13:52:06 0\nSupruga Novaka Đokovića pokazala kako se igra tenis! (VIDEO)\n2020-05-26 12:24:11 0\nJoš nije gotovo - šansa za Partizan u Evroligi nije velika, ali postoji\nEvroliga je juče donela i zvaničnu odluku o prekidu sezone, nakon čega je saopšten i spisak timova koji će igrati u elitnom takmičenju, ali i u Evrokupu. Očekivano, usledile su brojne reakcije, prvi konkretan korak nakon ove odluke napravio je italijanski Virtus.\n2020-05-26 11:09:57 0\nČuveni srpski vaterpolista završava karijeru\nJedan od najtrofejnijih srpskih vaterpolista Slobodan Nikić saopštio je da završava igračku karijeru i da odmah počinje trenersku.\n2020-05-26 10:55:24 0\nPotencijalni reprezentativac Srbije Luka Jović je i dalje tema španskih medija. “Marka” navodi da on gotovo sigurno neće napustiti Real Madrid tokom leta, iako nije opravdao očekivanja.\nPremijer Japana poručio: Vakcina je prioritet za Olimpijske igre!\nŠinzo Abe, premijer Japana, poručio je da je pronalaženje vakcine za koronavirus prioritet da bi se učestvovalo na Olimpijskim igrama u Tokiju naredne godine.\n2020-05-25 20:35:37 0


Postoji sve veći rizik od destalibilizacije Crne Gore, koja bi imala posledice i po region, zbog kontinuiranog odlaganja prijema Crne Gore u NATO, kaže za RSE američki analitičar Edvard Džozef (Edward P. Joseph).\n"To je greška Zapada, pre svega Vašingtona, koji ne uviđa da je ovaj region plodno tlo za mešetaranje Rusije".\nKada je reč o polemici oko članstva Kosova u UNESKO-u, Džozef smatra da bi srpska baština bila bolje zaštićena ukoliko bi ono ušlo u ovu organizaciju.\nNa pitanje o idejama da srpska baština postane kosovska, Džozef ističe:\n„Ne postoji nijedan legitiman razlog da se srpsko pravoslavno nasleđe transformiše u kosovsko. Manastir Visoki Dečani sa predivnim freskama, Gračanica, kao i druge srpske crkve, groblja i verska obeležja su deo srpskog pravoslavnog nasleđa i ne smeju biti pretvoreni u bilo šta drugo.“\nEdvard Džozef je izvršni direktor američkog Instituta za aktuelna svetska pitanja (Institute of Current World Affairs) i profesor i istraživač na Školi za međunarodne studije na Univerzitetu Džon Hopkins (Johns Hopkins School of Advanced International Studies).\nDugo godina je bio angažovan na prostoru bivše Jugoslavije 1990-ih u međunarodnim misijama. Bio je zamenik šefa misije OEBS-a na Kosovu 2012, odigravši ključnu ulogu u organizovanju srpskih izbora čime je izbegnuto dalje zaoštravanje odnosa između Beograda i Prištine.\nPre toga je kao jedini međunarodni zvaničnik obavljao važne dužnosti u tri podeljena grada: Mostaru, Brčkom i Mitrovici.\nPosredovao je u sukobima Srba i Bošnjaka, Bošnjaka i Hrvata, Srba i Hrvata, Srba i Albanaca i Albanaca i Makedonaca. Jedini je strani zvaničnik koji je uspeo da se probije kroz srpsku blokadu Bihaća 1994. i uđe u ovaj grad.\nSlužio je i u Iraku, Avganistanu, Pakistanu i Haitiju. Poslednji je strani zvaničnik koji je sreo bivšu pakistansku premijerku Benazir Buto pre njenog ubistva krajem 2007.\nPilotirao je helikopterom u rezervnim snagama Armije SAD.\nNeodlučnost Zapada "priziva" uplitanje Rusije\nRSE: Opozicija i vlasti u Crnoj Gori se međusobno optužuju za nasilne incidente. Zanimljivo je da su protesti izbili u finišu kampanje za ulazak Crne Gore u NATO, što izaziva veliku debatu s obzirom da su građani prilično podeljeni, jer manje od 50 odsto njih podržava članstvo zemlje u Alijansi.\nU međuvremenu, premijer Milo Đukanović je optužio Rusiju i pojedine nacionalističke krugove u Srbiji da podstiču demonstracije u Podgorici.\nDžozef: Protesti u nekoj zemlji nisu sami po sebi znak krize. U Crnoj Gori je to možda slučaj zbog rasprostranjenog nezadovoljstva građana, ali to nije do kraja jasno. Međutim, više je nego očigledno da postoji sve veći rizik od destalibilizacije, koja bi imala posledice i po region, zbog kontinuiranog odlaganja prijema Crne Gore u NATO.\nTo je greška Zapada, pre svega Vašingtona, koji ne uviđa da je ovaj region plodno tlo za mešetaranje Rusije koja koristi veoma sofisticirane tehnike provokacije, uključujući i u medijima. Cilj je da se stvori utisak nestabilnosti u Crnoj Gori i tako oteža njeno članstvo u NATO što bi bio veoma ozbiljan problem.\nKoliko god da je opravdano nezadovoljstvo građana, to ne sme da spreči ulazak Crne Gore u NATO\nDakle, kakve god da su pritužbe građana i verovatno je njihovo nezadovoljstvo opravdano počev od socijalnih i ekonomskih pitanja, kao što su plate, pa do političkih – to ne sme da spreči ulazak Crne Gore u Severnoatlantsku alijansu. Od presudne važnosti je da se Crna Gora „usidri“ na Zapadu da bi potom moglo da se fokusira na domaće reforme kako bi se otklonili uzroci za ovakve proteste u budućnosti.\nRSE: Da li su Đukanovićeve optužbe o umešanosti Rusije utemeljene ili je to način da skrene pažnju sa zahteva opozicije koja ga pak tereti za zloupotrebe?\nDžozef: Nemamo precizne dokaze o razmerama umešanosti Rusije, ali je veoma jasno da postoji interes i potencijal za njen angažman u sprečavanju ulaska Crne Gore u NATO.\nNaravno, postoje pitanja na koja Đukanović mora da odgovori domaćoj javnosti kao demokratski izabrani lider. Međutim, ako se situacija sagleda u širem kontekstu, nisu ključni problemi i propusti vlasti u Podgorici na domaćem planu.\nMnogo više brine što je iako Crna Gora ispunila kriterijume za članstvo u Severnoatlantskoj alijasni i dalje čeka na prijem. Time se na neki način „priziva“, odnosno otvara širok prostor za mešanje Rusije i svih onih koji se protive njenom ulasku u NATO.\nTo ne znači, da ponovim, da Đukanović može da izbegne odgovore na širok spektar pitanja, kao što su vladavina prava, korupcija, ekonomsko stranje.\nMeđutim, ovde se radi o regionalnoj pretnji zbog sve većeg prisustva Rusije čiji nimalo dobrnonamerni interesi na Balkanu rastu. Stoga će biti veoma ozbiljna situacija ako Crna Gora ne bude primljena u NATO na sledećem samitu.\nRSE: Da li će ovi protesti u Podgorici ubrzati prijem Crne Gore u NATO jer na Zapadu mogu da se zabrinu zbog opasnosti od njene dalje destabilizacije? S druge strane, moguće je da članice Alijanse razmišljaju i na način da su ove demonstracije znak nestabilnosti Crne Gore pa u kombinaciji sa relativno niskom podrškom domaće javnosti ulasku u ovu organizaciju – zaključe da treba još sačekati sa prijemom.\nDžozef: Postoji potencijal za oba scenarija. Da podsetim da je obrazložanje za odustajanje od njenog prijema na poslednjem samitu NATO u Kardifu bila penetracija ruskih obaveštajnih službi u crnogorske. Ako je to tada bio razlog, onda Rusija može biti ohrabrena da pokuša da proširi uticaj u različitim delovima crnogorskog društva. Dakle, neko može da kaže: ovo je isuviše nestabilna zemlja i, stoga, ne želimo da uvozimo probleme u Alijansu.\nNa poslednjem samitu NATO u Kardifu, C Gora nije primljena sa obrazloženjem da su se u njene obaveštajne službe penetrirale ruske. Dakle, Rusija će sada biti ohrabrena da širi uticaj\nDrugi, dalekovidiji pristup bio da se sada uvidi u kojoj je meri je situacija u Crnoj Gori krhka i sve dok ona ne bude primljena u NATO biće sve veća opasnost da Rusija podstiče nestabilnost. Bilo bi mudro da Severnoatlantska alijansa napokon zatvori ovo otvoreno pitanje.\nRSE: Opozicija je prilično frustirana zbog nemogućnosti da napokon pobedi na izborima, navodeći da su političke okolnosti neregularne jer je Crna Gora jedina bivša komunistička zemlja u kojoj nije došlo do promene vlasti. U kojoj meri je to prepreka suštinskim reformama i da li to umanjuje demokratski kredibilitet Crne Gore na Zapadu?\nDžozef: To je preterivanje. Prava istina je da je gro stranaka na Balkanu nereformisano i da su uglavnom organizovane po uzoru na komunističku hijerarhiju. Nisu demokratske već autokratske.\nTo pokazuju i primeri da i nakon poraza na izborima njihovi lideri ne podnose ostavke, što je nezamislivo u zapadnim demokratija. Poslednji slučaj je povlačenje Edija Milibanda nakon neuspeha laburista na izborima u Britaniji.\nNije dobro za demokratiju to što Đukanovićeva partija toliko dugo vlada i on lično koncentrisao preveliku moć, ali većina partija u regionu je autoritarno ustrojena\nMeđutim, vođe partija na Balkanu čvrsto brane svoju poziciju. Pogledajte primer Zlatka Lagumdžije. Naravno, nije dobro za demokratiju to što Đukanovićeva partija toliko dugo vlada i on lično koncentrisao preveliku moć. Ali, kao što sam rekao, mnoge partije u regiji i dalje su nereformisane.\nSrpska baština ne može biti kosovska\nRSE: O odnosima Srbije i Kosova. Obe strane nevoljko primenjuju odredbe Briselskog sporazuma i to čine u meri u kojoj je to uslov za njihove evropske integracije a ne kao znak istinske spremnosti i posvećenosti normalizaciji odnosa. U tom kontekstu, veoma žučna debata oko prijema Kosova u UNESKO je pokazala svu krhkost situacije. Da li će spor oko ovog pitanja na neki način otežati pregovore Beograda i Prištine u Briselu?\nDžozef: Ne. Beograd i Priština su uspeli da odvoje međusobne sporove oko članstva Kosova u međunarodnim institucijama od njihovih razgovora pod pokroviteljstvom EU.\nNaravno, Briselski sporazum se sporo primenjuje ali ko je mogao da zamisli samo pre četiri godine tokom nemira na Kosovu, pre svega na severu, da će u 2015-oj godini odnosi Prištine i Beograda biti u velikoj meri normalizovani. Zbog toga ne verujem da će spor oko članstva Kosova u UNESKO-u otežati ove pregovore.\nDoduše, Srbija se protivi ulasku Kosova u ovu organizaciju u čemu je podržava Rusija i još neke zemlje zbog čega se atmosfera ustalasala. Međutim, Kosovo je do sada bilo veoma uspešno postavši članica nekoliko međunarodnih organizacija, kao što je Svetska banka.\nMada nije ušlo u Ujedinjene nacije, priznalo ga je više od 110 zemalja. Svet se sve više navikava na situaciju da je Kosovo prihvaćeni član međunarodne zajednice.\nRSE: Kako komentarišete argument Srbije da se Kosovo nije pokazalo pouzdanim u zaštiti srpskih spomenika kulture, jer policija i sudstvo nisu rešili nijedan slučaj uništavanja i oštećenja ovih vrednih istorijskih zdanja? Takođe, da će vremenom srpska baština postati vremenom kosovska a da će na kraju pripasti albanskoj pravoslavnoj crkvi.\nDžozef: Treba razlučiti dve stvari. Prvo, Ustav Kosova je ključni pravni akt u zemlji a u koji je ugrađen celokupni Ahtisarijev plan čime se garantuje ne samo zaštita srpske baštine, već i jezika i opstanak srpske zajednice.\nStoga uopšte ne zavisi od članstva Kosova u UNESKO da li će kosovske institucije poštovati ovu zakonsku obavezu.\nNeko može napasti Gračanicu ili Dečane bez obzira da li je Kosovo član UNESKO. Dakle, Kosovo se obavezalo da štiti srpsku zadužbinu bez obzira na status u ovoj organizaciji\nNeko može napasti Gračanicu ili Dečane bez obzira da li je Kosovo član ove organizacije. Dakle, Kosovo se obavezalo da štiti srpsku zadužbinu bez obzira na status u UNESKO. Tačka.\nAko to ne čini, treba da snosi odgovornost. Na Kosovu je i dalje veoma pristuna međunarodna zajednica: NATO snage, misija EU, OEBS. Svi oni, uključujući i strane ambasade, treba da osiguraju da kosovske institucije štite manjinska prava. Moraju da snose odgovornost ukoliko to ne učine.\nMislim da bi srpska baština u principu bila bolje zaštićena ukoliko bi Kosovo postalo član UNESKO-a. Ali, ponavljam, Priština se obavezala sopstvenim ustavom i drugim zakonima da štiti prava manjina, uključujući i srpsko kulturno nasleđe.\nRSE: Srbi tvrde da je to samo na papiru, ali da je u stvarnosti sasvim drugačije. Pošto ste bili u međunarodnim misijama na Kosovu, pitao bih Vas za mišljenje o debati da li srpska zadužbina treba da ostane srpska ili kosovska. U Beogradu strahuju da bi ona jednog dana mogla da dođe u posed Albanske pravoslavne crkve.\nDžozef: Odgovoriću veoma direktno. Bio sam zamenik šefa misije OEBS-a 2012. Uspostavio sam veoma bliske odnose sa Srpskom pravoslavnom crkvom, uključujući i sa veoma poznatim ocem Savom (sada iguman manastira Visoki Dečani). OEBS je, između ostalog, objavio i knjigu o pravoslavnim grobljima na Kosovu u kojoj su prikazane fotografije sa propratnim tekstom.\nNe postoji nijedan legitiman razlog da se srpsko pravoslavno nasleđe transformiše u kosovsko. Manastir Visoki Dečani sa predivnim freskama, Gračanica, kao i druge srpske crkve, groblja i verska obeležja su deo srpskog pravoslavnog nasleđa i ne smeju biti pretvoreni u bilo šta drugo.\nUpravo Ahtisarijev plan, koji je integrisan u Ustav Kosova, štiti takav pristup. To su svakako shvatile međunarodne institucije i verujem da je, dok sam bio na Kosovu, to shvatila i Vlada u Prištini.\nZnam da ima problema, poput pokušaja Albanaca da naprave put u blizini manastira Visoki Dečani. Zbog toga je veoma važno pomno pratiti i sprečiti bilo kakvu zloupotrebu. Dakle, postoje instrumenti za zaštitu srpske baštine. SAD itekako imaju razumevanja za probleme na koje ukazuje Srpska pravoslavna crkva.\n* Drugi deo intervjua sa Edvardom Džozefom, povodom predstojeće 20. godišnjice od potpisivanja Dejtonskog sporazuma, objavićemo u ponedeljak 2. novembra


TV Most - Cucić: Nema "marša" migranata na mađarsku granicu\nCucić: Nema "marša" migranata na mađarsku granicu\nPrvi put ove godine nemamo "marš" migranata na mađarsku granicu, izjavio je danas komesar za izbeglice i migracije Vladimir Cucić navodeći da je situacija na migrantskoj ruti mirna, te da je trenutno u Centru za azil u Krnjači oko 700 ljudi, u celoj Srbiji ih je ispod 4.500 migranata i da će sva deca od septembra krenuti u školu.\nOdgovrajući na pitanje kakva je situacija kada je reč o migrantskoj ruti, Cucić je novinarima u Krnjači rekao da odavno nije bilo ovako mirno.\n"U ovom trenutku je negde oko 700 ljudi u Krnjači, u celoj Srbiji ispod 4.500. Prvi put ove godine nemamo nikakav marš na mađarsku granicu, otvorite hrvatsku granicu i uradite ovo i ono. Ti ljudi su samo shvatili da će verovatno doći red i na njih da, po planu prijema koji Mađari imaju, nastave svoj put", kaže Cucić.\nIzrazio je nadu da će jedan broj njih, koji je za sada mali, rešiti i da ostane u Srbiji.\n"U međuvremenu, sva ova mala deca koju vidite će od septembra biti u celoj Srbiji, u svim centrima biti obuhvaćena u okviru obaveznog školovanja, kao i naša deca, a svi oni ostali koji budu želeli da se spreme obrazovno za ono što ih čeka ili kod kuće u Avganistanu, ili u Nemačkoj, ili ovde, imaće prilike da nastave svoje školovanje", rekao je Cucić.\nCucić je danas, zajedno sa gradskim menadžerom Goranom Vesićem i estradnom zvezdom Svetlanom Ražnatović, u Centru za azil u Krnjači posetio Farhada Nurija, 10-godišnjeg dečaka iz Avganistana koji od prodaje svojih slika pomaže lečenje Nemanje Damčevića.


Uslovi korišćenja - Ideje za poklone\nIdeje za Poklone omogućuju vam korišćenje usluga i sadržaja svog sajta koje je podložno dole navedenim Uslovima korišćenja. Uslovi korišćenja primjenjuju se na sve sadržaje i usluge www.idejezapoklone.com sajta.\nKorišćenjem bilo kog dela www.idejezapoklone.com sajta kao i svih njegovih delova i podsajtova, smatra se da su korisnici upoznati sa ovim uslovima i svim rizicima koji nastaju iz korišćenja ove web stranice te prihvataju da koriste sadržaj ove web stranice isključivo za sopstvenu upotrebu i na vlastitu odgovornost.\nIdeje za Poklone polažu autorska prava na sve vlastite sadržaje (tekstualne, vizuelne i audio materijale, baze podataka i programerski kod). Neovlašćeno korišćenje bilo kog dela sajta, bez dozvole vlasnika autorskih prava, smatra se kršenjem autorskih prava www.idejezapoklone.com sajta i podložno je tužbi.\nwww.idejezapoklone.com zadržavaju pravo promene, ukidanja (privremenog i trajnog) bilo kog sadržaja ili usluge na sajtu bez prethodne najave.\nSajt Ideje za Poklone sastoji se od vlastitih sadržaja, sadržaja partnera i oglašivača, besplatnih sadržaja, sadržaja kreiranih od strane posetilaca.\nSve sadržaje www.idejezapoklone.com sajta koristite na vlastitu odgovornost i www.idejezapoklone.com se ne može smatrati odgovornim za bilo kakvu štetu nastalu korišćenjem.\nwww.idejezapoklone.com ne snosi odgovornost ni za kakvu štetu nastalu oglašavanjem na svom sajtu.\nKorisnicima Ideje za Poklone sajta strogo je zabranjeno:\nKomentari objavljeni na sajtu Ideje za Poklone ne odražavaju stav vlasnika i uredništva, kao ni korisnika sajta.\nRedakcija www.idejezapoklone.com zadržava pravo da ne odobri komentare koji ne poštuju gore navedene uslove.\nSajt Ideje za Poklone zadržava pravo izmene ovih uslova korišćenja u bilo kom trenutku i neće biti odgovorne za moguće posledice proizašle iz takvih promena. Navedene promene stupaju na snagu objavljivanjem na ovim internet stranicama.


Mlekara Subotica Grekos grčki tip jogurta 9% MM 400g čaša cena akcija Srbija\nMlekara Subotica Grekos grčki tip jogurta 9% MM 400g čaša cene\nTrenutno nemamo slike za Mlekara Subotica Grekos grčki tip jogurta 9% MM 400g čaša\nEPonuda nije internet prodavnica već Vam omogućava da brzo i lako nađete Mlekara Subotica Grekos grčki tip jogurta 9% MM 400g čaša po najjeftinijoj ceni. Naš cilj je da kupci budu što bolje informisani o ponudi Mlekara Subotica Grekos grčki tip jogurta 9% MM 400g čaša na tržištu Srbije. Vrlo lako nalazite željeni proizvod za kategoriju Jogurt cene, ne morate da lutate od sajta do sajta za Mlekara Subotica Jogurt, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Mlekara Subotica Grekos grčki tip jogurta 9% MM 400g čaša sa PRODAVCEM. EPonuda ne može da garantuje potpunu tačnost specifikacije i slika za Mlekara Subotica Grekos grčki tip jogurta 9% MM 400g čaša. Pre kupovine, podatke za Mlekara Subotica Grekos grčki tip jogurta 9% MM 400g čaša proverite na sajtu PROIZVOĐAČA.


Vesti online / Vesti / Svet / "Mig" pravi borbeni dron težak 15 tona\n"Mig" pravi borbeni dron težak 15 tona\n"Ruska vazduhoplovna korporacija "Mig" razvija novi borbeni dron koji će biti težak 15 tona", izjavio je generalni direktor kompanije Ilja Tarašenko.\nyoutube.com/Enrique Sierra Mendoza\nRusko "tajno" oružje: Borbeni dron "MiG"\nOn je rekao da su svi dronovi koje proizvodi "Mig" teški između 100 kilograma i 15 tona.\nVest o razvijanju novog drona došla je u toku vežbi pod nazivom "Vojska-2017" u Rusiji, koje će trajati do nedjelje, 27. avgusta.\nRuski ministar odbrane Sergej Šojgu izjavio je da se očekuje da će vježbama prisustvovati oko 300 predstavnika stranih ministarstava unutrašnjih poslova, prenosi "Sputnjik".\nVojna vežba Vojska-2017\nSVET Zaharova: Odgovor Moskve na američke sankcije


Antić: Smenili me zbog zalaganja za promene – Nadlanu.com\nAntić: Smenili me zbog zalaganja za promene\nBEOGRAD, 16. septembra 2010. (Beta) – Doskorašnji selektor srpske reprezentacije Radomir Antić rekao je da mirne glave odlazi sa te funkcije i ocenio da je sa tog mesta smenjen najviše zbog zalaganja za promene.\nBEOGRAD, 16. septembra 2010. (Beta) – Doskorašnji selektor srpske reprezentacije Radomir Antić rekao je da mirne glave odlazi sa te funkcije i ocenio da je sa tog mesta smenjen najviše zbog zalaganja za promene u radu Fudbalskog saveza Srbije (FSS).\n„Moja želja je od prvog dana bila da se izvrše promene u FSS i da se modernizuju kadrovi kako bi se unapredio srpski fudbal. Ovo je, očigledno, bio moj najveći greh, jer njima odgovara status kvo“, istakao je Antić u saopštenju dostavljenom agenciji Beta.\n„Meni i mojim saradnicima je rađeno iza leđa. Samo oni koji su se bavili takvim stvarima znaju zašto je to činjeno meni, stručnom stabu, ali praktično i svim igračima u reprezentaciji. Posebno mi je žao što srpski fudbal ostaje u rukama ljudi sa tako niskom sportskom etikom i moralom“, dodao je Antić, koga je Izvršni odbor FSS smenio na sednici u sredu.\nTime je jednostrano okončan Antićev ugovor sa FSS, koji je bio jedan od kamena spoticanja između selektora i čelnika srpskog fudbala. Ugovorom, koj je bio potpisan do 2012. godine, bilo je predviđeno da Antić prima neto mesecnu zaradu od 100.000 evra.\nČelnici FSS tvrdili su da ih je Antić ucenjivao da potpišu takav sporazum posle plasmana na ovogodišnje Svetsko prvenstvo. Neuspešan\nnastup na Mundijalu, odnosno eliminacija u grupnoj fazi takmičenja, kao i kazna Svetske fudbalske federacije (FIFA) od četiri utakmice\nsuspenzije za Antića zbog vređanja sudije u Južnoj Africi označili su početak trvenja sa rukovodstvom FSS.\n„Sve što se događalo u poslednja tri meseca povredilo me je kao čoveka, kao profesionalca, kao pedagoga, ali i kao roditelja. Priča oko mog kažnjavanja od četiri meča i navodnih problema koje bi to stvorilo je potpuno iscenirana i dobro smišljen alibi za ceo scenario kojeg je fudbalska Srbija valjda svesna poslednjih dana„, ocenio je Antić.\n„Neke je mnogo više zanimao moj ugovor, od onoga šta smo konkretno radili i uradili na terenu. Ugovor sam potpisao na obostrano zadovoljstvo, do kraja EP 2012. na insistiranje FSS. Posebno ističem da sam sve pare u životu zaradio pošteno. Ništa i nikome nisam ukrao“, naglasio je Antić.\nSukob je, prema rečima Antića, kulminirao početkom septembra kada je od reprezentativaca zatraženo da se odreknu dela dogovorenih\npremija za plasman na Mundijal i to na dan utakmice sa Farskim Ostrvima, prve u kvalifikacijama za Evropsko prvenstvo.\nAntić je, suprotno ranijim izjavama, priznao da nije zadovoljan rezultatom sa Svetskog prvenstva, ali je istakao da su „orlovi“ pod njegovim vođstvom sa 37. pozicije na svetskoj rang list FIFA stigli do 15. mesta, da su igrači pristupom i ponašanjem afirmisali srpski\nfudbal, da je posle 48 godina na Mundijalu pobeđena Nemačka, kasniji osvajač bronzane medalje, te da je narodu vraćena vera u nacionalni tim, a ekipi ugled.\n„Dragi prijatelji, navijači reprezentacije Srbije, odlazim uspravno, sa pogledom koji ne pada na pod. Ponosan sam što smo narod vratili na stadione da gleda svoj tim. Ponosan sam što smo na mecevima reprezentacije pomirili partizanovce i zvezdaše. Srećan sam što smo u poslednje dve godine bili sportski ponos nacije“, naveo je Antić, ali i dodao:\n„Naši fudbalski uspesi su samo za čelnike FSS bili neuspesi„.\nAntić je istakao da upravi FSS, koju je optužio za iznošenje neistina, nije stalo do srpskog fudbala.\n„Potpuno je bilo jasno da familijarna atmosfera koja vlada u reprezentaciji prija navijačima, ali to nažalost nije bio slučaj sa mnogima u rukovodstvu FSS… Stvorili smo klimu koja je vratila potpuno poverenje navijača u kult nacionalnog tima. Ubeđen sam, koliko god paradoksalno zvučalo, da je upravo ovo smetalo pojedinim čelnicima FSS„, naveo je Antić.\n„Moja ideja da se povuku neki novi, moderniji koraci bila je saplitana na svakom mestu i u svakoj prilici. Sva moja nastojanja da ljudi iz struke budu zastupljeni na svim našim okupljanjima i putovanjima, gde je bila ideja da uz ekipu uvek budu po dva različita domaća trenera, zamenjena su bez moje saglasnosti ljudima iz sudijske organizacije„, dodao je.\nAntić je rekao i da ga je vest o smeni šokirala, ali nije zaboravio da zahvali sponzorima, navijačima, stručnom štabu, reprezentativcima i najbližim saradnicima u FSS.\n„Nažalost, i ceo moj stručni štab je bio žrtva pojedinih čelnika Saveza, jer su radili bez ugovora„, naveo je Radomir Antić, koga je na mestu selektora Srbije nasledio Vladimir Petrović Pižon.


Partizan se časno oprostio od Evrolige\nIzvor: Blic, 01.Apr.2009, 00:37\nKošarkaši Partizana nisu uspeli da produže fantastičnu sezonu u Evroligi i četvrtfinalnu seriju protiv CSKA, ali su sjajnoj publici u "Areni" pružili bolju igru protiv šampiona Evrope i časno se oprostili od elitnog takmičenja – 67:56 (15:14, 18:14, 19:10, 18:15).\nZa razliku od prva dva susreta, u prvoj četvrtini igrači Partizana su odmah pronašli igru u duelu veoma čvrstih odbrana. Dobra rešenja u napadu uz trojku Božića doneli su prednost >> Pročitaj celu vest na sajtu Blic << od 7:4 crno-belima, koji su ipak u finišu prvih 10 minuta ponovo prepustili inicijativu Moskovljanima – 15:14.\nU drugoj deonici CSKA je zaigrao bolje i stigao do prednosti od "plus pet" koju su dugo čuvali. Partizan je u igri održavao konačno potpuno probuđeni Novica Veličković trojkama za 22:20 i 25:22. Međutim, da šampion Srbije uradi nešto više u tom periodu nedostajala je podrška ostalih igrača, kao i očigledna potreba da se nadoknadi stvar koja je puno uticala na rezultat serije – skok. Često previše mlaki pod svojim košem igrači Partizana su dozvoljavali rivalima da iz "popravnih" održavaju prednost. U poslednja dva minuta poluvremena, Veličković je novom trojkom (27:25), a zatim i dobrom asistencijom Rašiću (29:28) najavio definitivno hvatanje priključka. Međutim, usledila je mini-serija 4:0, koja je nastavljena i posle poluvremena.\nIgrači Partizana su sa odmora došli u mnogo lošijem izdanju, pa je CSKA vrlo brzo stigao do 37:28. Niz gostiju uspeo je da preseče (ponovo) Veličković ukradenom loptom i zakucavanjem za 37:30, a nova trojka Rašića je vratila razliku na ne preterano velikih 41:35. Ipak, raspoloženi Smodiš iz igre i veliki broj slobodnih bacanja omogućili su gostima da naprave novu zalihu i na kraju treće deonice stignu do velikih "plus 14" – 52:38.\nTada su počeli i problemi sa prekršajima za crno-bele, koji su bez obzira na blažu odbranu od one koju je postavio Mesina ponovo imali dvostruko više faulova (34-14) i trostruko manje slobodnih bacanja (10:33). Međutim, ni to ih nije sprečilo da serijom 9:3 u režiji neizbežnog Veličkovića i Tepića najave nešto neizvesniju završnicu. Verovatno bi stvari bile mnogo uzbudljivije da je Tepić pogodio drugu trojku u deonici pri rezultatu 55:47, ali je lopta ostala na obruču.\nOdbrana borbenog Partizana je davala rezultate do samog kraja, ali nedovoljno da se uradi nešto više i pred bučnom domaćom publikom održi san o Berlinu.\nPobednika su već na 2:40 do kraja rešili trojka sa velike distance Holdena (60:49), a zatim i dosuđen faul u bloku Veličkoviću na 2:50 do kraja. Posle toga Partizan nije uspeo da ostane ispod "minus deset" – 67:56.\nNajefikasniji na terenu bio je Veličković sa 26 poena (9/16 za dva, 2/5 za tri, 4 skoka), a najbliži dvocifrenom učinku bio je Tepić sa 8 poena, a nedostajali su poeni Tripkovića, koji je uz pet promašenih trojki ostao bez koša. Na drugoj strani Šiškauskas je ubacio 20, Smodiš 18, a Lorbek 10.\nNa kraju fenomenalne godine Partizana u Evroligi, u kojoj su pred crno-belima padali najveći, definitivno ostaje malo gorkog ukusa zbog sudijskog kriterijuma, iako je u sve tri utakmice bilo jasno da ovako snažan CSKA protiv Partizana bez puno problema može da opravda ulogu favorita.\nRezultati trećih mečeva četvrtfinalnih serija Evrolige:\nPartizan - CSKA 56:67 - 0:3\nReal - Olimpijakos 71:63 - 1:2\nTAU - Barselona 69:62 - 2:1\nMontepaski - Panatanaikos 49:60 - 1:2


Šešelj traži posjetu pravnog tima\nLider Radikala optužen u Hagu za ratne zločine Vojislav Šešelj zatražio u okviru trećeg postupka za nepoštovanje suda da mu se omogući privilegovana poseta njegovog pravnog tima.On je istakao da će nastaviti da se bori protiv Tribunala i okrivljujući ponovo za svoje loše zdravstveno stanje zapadne sile.\nŠešelj je zatražio da mu se omogući posjeta pravnog savetnika Dejana Mirovića i rukovodioca predmeta Nemanje Šarovića kome je privilegovana posjeta ranije uskraćena kako bi pripremio odbranu u okviru koje namerava da pozove dva svjedoka i da sam svedoči.\nSudija Patrik Robinson je saopštio da će Šešelju uskoro biti dostavljene informacije o početku suđenja, ističući da postoje pravni putevi da se riješi ono što je optuženi danas izneo.\nŠešelj je 31. oktobra prošle godine osuđen na 18 meseci zatvora zbog objelodanjivanja povjerljivih podataka koji se odnose na zaštićene svjedoke u knjizi čiji je autor.\nTada je naloženo da kaznu služi uporedo sa prvom kaznom, izrečenom u julu 2009, takođe za nepoštovanje suda, kada je osuđen na 15 mjeseci zatvora zbog obelodanjivanja podataka o svjedocima kojima su bile odobrene mjere zaštite identiteta.\nTreća optužnica proističe iz prvog predmeta, jer Šešelj nije postupio po nalogu vijeća, koje je od njega tražilo da sa svoje internet stranice ukloni povjerljive materijale.\nU glavnom postupku, Šešelju se sudi za ratne zločine počinjene na prostoru Hrvatske, Vojvodine i BiH u periodu od 1991. do 1993. godine, za šta su tužioci u svojoj završnoj reči zatražili da bude osuđen na 28 godina zatvora.\nOptuženi bi u utorak i u srijedu trebalo da završi sa iznošenjem svoje završne riječi u ovom postupku odbrane, koje je započeo prošle sedmice.


Zahtjevi za subvencionisane kredite u Srbiji\n24.04.2014. / 7:45\nBEOGRAD, Komercijalna banka će danas početi da prima zahtjeve za poljoprivredne kredite, uz subvenciju Ministarstva poljoprivrede, vodoprivrede i šumarstva Srbije, koji se odobravaju nosiocima registrovanih poljoprivrednih gazdinstava.\nNominalna kamatna stopa za ulaganja u razvoj stočarstva je četiri odsto, dok se krediti za razvoj ratarstva, voćarstva, vinogradarstva, povrtarstva i cvjećarstva, kao i investiciona ulaganja u novu poljoprivrednu mehanizaciju i opremu, odobravaju uz godišnju kamatu od šest odsto.\nKrediti se odobravaju u dinarima, bez valutne klauzule, sa rokom otplate do tri godine, uz mogućnost korišćenja grejs perioda od 12 mjeseci. Maksimalni iznos kredita je pet miliona dinara, najavljeno je iz te banke.\nZainteresovani poljoprivrednici informacije mogu da dobiju pozivom na brojeve telefona Kontakt centra Komercijalne banke 011 20 18 600 i 0700 800 900, kao i slanjem e-mail poruke na adresu [email protected] Tanjug


Gradnja regionalne deponije u VR u drugoj polovini 2022.\nTanjug 3. septembra 2021. 12:22\nVRANJE – Ministar građevinarstva, saobraćaja i infrastrukture Tomislav Momirović potpisao je danas u Vranju finansijske ugovore sa Nemačkom razvojnom bankom KfW za realizaciju projekata izgradnje regionalne sanitarne deponije u Vranju.\nUkupna vrednost investicija prve faze iznosi 13,3 miliona evra, a početak izgradnje regionalnog centra za upravljanje otpadom je planiran za drugu polovinu 2022. godine, sa planiranom rokom za završetak do kraja 2024.\n„Velika je obaveza svih nas ispred Vlade Srbije da doprinesemo i ostavimo nešto iza sebe, a najviše i najvažnije što možemo da ostavimo jeste čista voda i čiste reke i to nam je apsolutni prioritet. Ovo što sad pokrećemo u Vranju, želimo da radimo po celoj Srbiji. Zahvaljujemo se nemačkoj vladi na direktnoj podršci. Grad Vranje postaje, u ekološkom smislu, poput gradova u Nemačko ili u Švajcarskoj, i to će biti realnost za dve-tri godine“, rekao je Momirović.\nIstiče da imamo ogromne investicije u infrastrukturnim projektima, jer moramo da uradimo sve ono što je preskočeno u proteklim decenijama.\n„Ali, od 2025. godine očekujem da ekološki projekti postanu dominantni u investicionom ciklusu. To će biti prioritet Vlade Srbije i našeg ministarstva“, rekao je ministar Momirović.\nGradonačelnik Vranja Slobodan Milenković zahvalio je Vladi Srbije i nemačkoj razvojnoj banci KfW, istakavši kako je projekat izgradnje regionalne sanitarne deponije „značajan projekat za grad Vranje i za ceo Pčinjski okrug“.\nPredstavnik KfW za Srbiju Rudiger Hartman je rekao da mu je veliko zadovoljstvo što se pokreće ovaj projekat održivog razvoja u oblasti životne sredine.\n„Uspešna dugogodišnja saradnja sa ministarstvom građevinarstva, saobraćaja i infrastrukture i i gradom Vranjom već je na delu pokazana i nadamo se nastavku saradnje na novim projektima. Mi smo tu za vas šta god da vam je potrebno“, kazao je Hartman.\nU okviru dugogodišnje bilateralne saradnje sa SR Nemačkom, Ministarstvo građevinarstva, saobraćaja i infrastrukture u saradnji sa Nemačkom razvojnom bankom sprovodi projekte izgradnje komunalne infrastrukture u oblasti vodosnabdevanja, otpadnih voda i upravljanja čvrstim otpadom.\nRealizacijom ovih investicija se daje značajan doprinos održivom urabnom razvoju kroz racionalno korišćenje prirodnih resursa, unapređenju zaštite životne sredine, energetske efikasnosti i borbi protiv klimatskih promena, u skladu sa ciljevima Zelene Agende za Zapadni Balkan i pregovaračkom pozicijom za poglavlje 27 u okviru procesa pristupanja EU.\nDo sada je, u okviru finansijske i tehničke podrške Nemačke i KfW banke obezbeđeno 290 miliona evra za prioritentne investicije u 35 gradova u Srbiji, u oblasti otpadnih su završene investicije ili je realizaciju u toku u Kruševcu, Vranju i Subotici sa više od 350.000 stanovnika, dok je u oblasti upravljanja komunalnim otpadom u pripremnoj fazi program za dva regiona sa centrima u Kruševcu i Vranju, sa više od 360.000 stanovnika.


Uhapšeni Mulahusić dovodi se u vezu sa osobama bliskim Al kaidi | Republika Srpska\nNaslovna Bosna i Hercegovina Uhapšeni Mulahusić dovodi se u vezu sa osobama bliskim Al kaidi\nDržavljanin Luksemburga Jasmin Mulahusić, osumnjičen za krivično djelo izazivanja nacionalne, rasne i vjerske mržnje, razdora i netrpeljivosti, te odavanje tajnih podataka, predat je Tužilaštvu BiH gdje je ispitan u svojstvu osumnjičenog u istrazi koju vodi ovo tužilaštvo.\nPrema prikupljenim podacima, osumnjičeni je bio u fokusu interesa bezbjednosnih službi stranih zemalja i dovodi se u vezu sa osobama bliskim Al kaidi i drugim terorističkim organizacijama.\nRadi se o vrlo kompleksnim istražnim aktivnostima, koje prevazilaze pitanja državne bezbjednosti BiH, saopšteno je iz Tužilaštva BiH.\nS obzirom na to da određeni politički subjekti u BiH pokušavaju relativizovati pitanje hapšenja Mulahusića, Tužilaštvo BiH ih poziva da se uzdrže od neprimjerenog ponašanja i otvorenih pritisaka na pravosuđe, što može imati štetne posljedice po međunarodni ugled BiH u oblasti bezbjednosti i borbe protiv terorizma.\nMulahusić je, kako se navodi, evidentiran i od istražnih organa drugih zemalja, što je rezultat zajedničkog rada u borbi protiv sprečavanja međunarodnih terorističkih aktivnosti.\nPolicijski službenici Granične policije BiH uhapsili su u petak naveče, 4. septembra, državljanina Luksemburga Jasmina Mulahusića na Graničnom prelazu Brod, prema naredbi Tužilaštva BiH.\nGraničnim provjerama utvrđeno je da Mulahusića potražuje Tužilaštvo BiH zbog počinjenog krivičnog djela izazivanja nacionalne, rasne i vjerske mržnje, razdora i netrpeljivosti, te odavanje tajnih podataka.


ADAMA otvara novu fabriku za proizvodnju TOV herbicida - Ratarstvo | Agroklub.rs\nADAMA otvara novu fabriku za proizvodnju TOV herbicida\nNa razvoju ove tehnologije za herbicide radimo više od pet godina, a došla je u važnom trenutku, doprinoseći ponudi proizvoda s obzirom na globalni scenario nedostatka inputa i rezistentnosti korova, kažu iz kompanije ADAMA.\nKompanija ADAMA otvara novu proizvodnu jedinicu u Londrini u Brazilu koja će isključivo biti zadužena za proizvodnju herbicida tehnologijom uljne disperzije (TOV), a počeće sa proizvodnjom Cheval®, sredstva koje je namenjeno tretiranju korova u soji, kukuruzu i pamuku.\nU ovu novu proizvodnu jedinicu u Londrini uloženo je dva miliona američkih dolara, a u njoj će se godišnje proizvoditi osam miliona litara. Kompanija planira da plasira još tri takva herbicida u narednih pet godina.\nOsim na brazilskom tržištu proizvodnja takvih zaštitnih sredstava odvijaće se i u ostalim zemljama Latinske Amerike, SAD-a, Kini, Južnoj Africi i Namibiji, navode iz ove hemijske kuće.\n"Trenutno bogata paleta rešenja za zaštitu useva dostupnih poljoprivrednicima širom sveta, podstakla je kompaniju da se usredsredi na istraživanje i razvoj inovativnih pristupa kako bi poboljšala efikasnost postojećih i novih aktivnih materija na terenu", komentarisao je za Agroklub Ilan Levanon, generalni menadžer za Srbiju, zemlje zapadnog Balkana i Albaniju.\nKako je objasnio, to su sofisticirane formulacije koje mogu da poboljšaju efekat proizvoda i da daju bolje biološke rezultate koristeći samo delić aktivne materije po hektaru, pružajući poljoprivredniku jednostavno, biološki superiorno i isplativo rešenje.\n"Ova tehnologija je nedavno lansirana u Brazilu sa velikim uspehom i radujemo se što ćemo uskoro lansirati slične tehnologije i ovde", dodao je.\nCilj - sprečiti rezistentnost korova\nNova je fabrika izgrađena po principu uštede energije za 25 odsto, 50 odsto manjeg utroška vode i otpada u odnosu na efikasnost ostalih, a biće opremljena i sistemima za filtriranje gasa i otpadnih čestica, tako da neće zagađivati atmosferu.\n"Prva je u svetu za takva sredstva i njihova velika razlika je TOV tehnologija, ista ona koja je korišćena u našim fungicidima kao što je Cronnos®", navodi direktorica kompanije Ana Colla dodavši da ona garantuje sigurnost, kvalitet, pouzdanost i manji uticaj na prirodnu sredinu.\nPrema njenim rečima, ova inovativna formulacija, u kombinaciji sa aktivnim sastojcima pokazala je visoku uefikasnost u suzbijanju korova u glavnim proizvodnim regijama.\n"Na razvoju ove tehnologije za herbicide radimo više od pet godina, a došla je u važnom trenutku, doprinoseći ponudi proizvoda s obzirom na globalni scenario nedostatka inputa i rezistentnosti korova", zaključila je Colla.\nCheval® ADAMA Nova fabrika Brazil Herbicidi Uljna disperzija


Šekerinska: Odlaganjem odluke o Skoplju EU ugrozila svoj kredibilitet | EurActiv Serbia\nŠekerinska: Odlaganjem odluke o Skoplju EU ugrozila svoj kredibilitet\nRead time : 4 m, 2 s\nSeverna Makedonija je ispunila svoj deo obaveza kada je reč o uklanjanju prepreka na njenom putu u EU, ali Brisel kasni sa svojim delom posla, rekla je ministarka odbrane Severne Makedonije Radmila Šekerinska. Ona je ocenila da odlaganje odluke o početku pregovora sa Skopljem nije najbolja politika, pošto ugrožava kredibilitet ponude EU i njene uloge kao regionalnog i globalnog aktera.\nŠekerinska je u intervjuu za EURACTIV.com rekla da je cilj njene zemlje još od 1992. bio da postane članica EU, a od 2005. godine, kada je dobila status kandidata, da započne pregovore o članstvu.\n"Čekali smo i izgubili puno vremena u proteklih 14 godina. Ali u poslednje dve godine pokazali smo da možemo da nadoknadimo izgubljeno vreme. Bili smo istovremeno i strpljivi i efikasni i verujemo da smo se saglasili, EU i mi, da smo zaslužili početak pregovora", rekla je Šekerinska.\nOna je rekla da je odluka ministara EU da pitanje otvaranja pregovora sa Skopljem razmotre za nekoliko meseci, samo nedvosmisleno pokazala da nije postojao pravi argument da se Severnoj Makedoniji uskrati početak pregovora.\nNavodeći da je spisak očekivanja EU bio dugačak i da su mnogi verovali da Severna Makedonija neće uspeti da ih ispuni u tako kratkom vremenu, Šekerinska je rekla da je Skoplje ipak bilo uspešno, ali da je sada EU ta koja kasni sa ispunjavanjem svoje obaveze.\n"Ne verujem da tri meseca mogu nešto da promene. Ali odlaganje odluka kada je situacija relativno jasna nije najbolja politika. Mi ćemo nastaviti da ispunjavamo, ali verujemo da su u pitanje dovedeni i kredibilitet ponude, procesa, i kredibilitet EU kao regionalnog i globalnog aktera", rekla je makedonska ministarka.\nNa konstataciju da se nekada stiče utisak da bi Srbija volela da Severna Makedonija ne bude uspešna kada je reč o ulasku u NATO, Šekerinska je rekla da je članstvo u NATO bilo strateška odluka Skoplja još od 1993. godine i da "nema nikakve veze sa postojećim geostrateškim rascepom i geostrateškim razlikama".\n"To je bila jedna od malobrojnih konstanti tokom cele naše nezavisnosti. Vlade su se menjale, parlamenti su se menjali, ali nije bilo nijedne vlade, ili iole značajne parlamentarne grupe koja je ikada bila protiv članstva u NATO. Dakle, ako želimo to pravo za sebe, moramo da prihvatimo da takvo pravo imaju i naši susedi. Naravno, imaćemo uvek tešnju vojnu saradnju sa nekim našim saveznikom iz NATO. Izbor koji je napravila Srbija je izbor za njene građane i njenih izabranih zvaničnika", rekla je Šekerinska.\nOna je rekla da je politika koja uvek funkcioniše, kada se sa neki saglasite da se o nekim pitanjima ne slažete, dodajući da je Severna Makedonija uložila velike napore da svima objasni da želi da ima dobre odnose sa svima.\nNa primedbu da je Severna Makedonija održala zajedničke sednice vlada sa govoto svim zemljama regiona, ali da i tu upada u oči odsustvo Srbije, Šekerinska je rekla da je Skoplje obnovilo odnose sa svim susedima.\n"Kada ste tek izabrani, imate hrabrosti, energije i političkog kapitala da prekinete status kvo. Bez obzira na pitanja, bez obzira na otvorene probleme, pokušali smo da stvorimo drugačiju dinamiku od one koja je postojala i mislim da smo uspeli. Sve su naše granice potvrđene bilateralnim sporazumima", rekla je Šekerinska.\nMakedonska ministarka je podsetila da je inicijativa za održavanje zajedničke sednice vlada upućena i Srbiji, ali da je problem uvek bilo vreme održavanja te sednice.\nOna je, međutim, navela da je nedavno prisustvo premijera Zorana Zaeva otvaranju radova na deonici koridora 10 u Srbiji, primer političke volje i signal da Severna Makedonija "želi dobre odnose sa svim susedima" i da "ne pravi razliku među njima".\n"Bio je i pozitivan signal iz Beograda, pošto je predsednik Srbije (Aleksandar Vučić) bio na inauguraciji našeg predsednika (Steve Pendarovskog)", rekla je Šekerinska.\nMinistarka odbrane Severne Makedonije izrazila je uverenje da će i nova vlada Grčke, koju je sastavila konzervativna Nova demokratija, poštovati Prespanski sporazum koji je potpisan sa prethodnom vladom Aleksisa Ciprasa.\n"Bilo je nekoliko veoma jasnih saopštenja Nove demokratije da možda i ne vole taj sporazum, ali da će ga poštovati", rekla je Šekerinska.\n"Nadam se da će buduće grčke vlade, kakav god bio njihov sastav, nastaviti da stvaraju uslove za jedan evropskiji Balkan, racionalniji Balkan, a samim tim i prosperitetniji Balkan. To nije samo u našem interesu, već bi trebalo da bude i u interesu Grčke da se snažnije pozicionira na Balkanu - ekonomski, politički i finansijski", rekla je Šekerinska.\nNapominjući da u politici ništa nije garantovano, ona je ipak rekla da proces učlanjenja Severne Makedonije u NATO veoma dobro napreduje što dokazuje i činjenica da je za pet meseci već 17 članica alijanse ratifikovalo sporazum o članstvu.\n"Verujemo, to je ono što su rekli mnogi zvaničnici NATO, da su simboli lepa stvar i da su pozitivne priče dobra stvar. Dobiti 30. člana alijanse na 70. godišnjicu moglo bi da pokaže dinamičnost i ambicije koje alijansa poseduje", rekla je Šekerinska.


DVS NOVA ČLANICA POSLOVNOG UDRUŽENJA JBAS – Division\nKao ovlašćeni distributer japanske kompanije MITSUBISHI ELECTRIC za Srbiju i teritoriju Balkana, kompanija Division Visual Solutions postala je jedna od članica Japanske Poslovne Alijanse u Srbiji.\nJapanska Poslovna Alijansa u Srbiji je neprofitno poslovno udruženje, osnovano na inicijativu japanskih kompanija koje već posluju u Srbiji, sa ciljem unapređenja saradnje između Japana i Republike Srbije, pre svega kroz razvoj privrednih i kulturnih odnosa dve zemlje.\nCilj udruženja je zaštita interesa i promocija japanske poslovne zajednice u Srbiji, kako japanskih kompanija, tako i srpskih kompanija koje blisko sarađuju sa japanskim kompanijama, a kroz promociju japanske poslovne kulture i vrednosti, pružanje podrške u ostvarivanju poslovnih kontakata i saradnje između japanske poslovne zajednice, kao i kroz intenziviranje uključivanja japanske poslovne zajednice u kreiranje i unapređenje uslova poslovanja u Srbiji. Krajnji cilj je intenziviranje trgovinske i investicione saradnje dve zemlje.\nJapanska Poslovna Alijansa u Srbiji pruža svojim članicama okvir za razmenu ideja, iskustava i povezivanje i pruža podršku u ostvarivanju uspešnog poslovanja.\nViše o poslovnom udruženju JBAS, saznajte na:\napril 2018. /by Division\nODRŽAN CONTROL ROOM TECHNOLOGY WORKSHOP U BEOGRADU ODRŽAN LEADER PROJEKAT 2018


Rome potpuno uključiti u društvo – Nadlanu.com\nRome potpuno uključiti u društvo\nBEOGRAD, 8. aprila 2011. (Beta) - Šef misije OEBS-a u Srbiji Dimitrios Kipreos u petak je, povodom Medjunarodnog dana Roma, izrazio nadu da će romska zajednica biti u potpunosti uključena u srpsko društvo.\nMedjunarodni dan Roma, 8. aprila obeležava se u celom svetu kao dan kada se proslavljaju kulturna dostignuća i pozitivan doprinos Roma, ali i kada se podiže svest o njihovim kontinuiranim teškoćama i naporima koje ulažu kako bi ostvarili punu ravnopravnost, naovdi se u saopštenju misije OEBS-a.\nKipreos je naglasio značaj uloge Nacionalnog saveta romske nacionalne manjine u Srbiji i naveo da se od Saveta očekuje pozitivan uticaj u procesu zastupanja interesa u oblasti obrazovanja, zvanične upotrebe jezika, kulture i medija.\nŠef misije OEBS-a je istakao značajan doprinos Romkinja u procesu zalaganja za ostvarivanje inkluzije i rodne ravnopravnosti.\n"Misija OEBS-a će i dalje pružati podršku državnim institucijama i romskim organizacijama u njihovim naporima da promovišu integraciju Roma u srpsko društvo koje je na putu ka Evropskoj uniji", rekao je Kipreos.


NOVA: Politika agresivnih antisrpskih i anticrkvenih stavova koju vodi Milo za posledicu ima napad na Crkvu! – Borba\nNOVA: Politika agresivnih antisrpskih i anticrkvenih stavova koju vodi Milo za posledicu ima napad na Crkvu!\nNova srpska demokratija najoštrije osuđuje napad koji se desio na nastavni kadar i đake Bogoslovije Svetog Petra Cetinjskog u Cetinju prethodne noći.\nOvaj napad pokazao je da politika agresivnih antisrpskih i anticrkvenih stavova koju vodi Milo Đukanović ima svoje posledice u ovakvim dešavanjima. Napadati prosvetne i kulturne institucije samo zato što su crkvene ili srpske dovoljno govori o stepenu kontaminacije mjesta u kom se takve stvari dešavaju.\nIntencija da se čitava Crna Gora pretvori u jedan takav prostor zaustavljena je 30. avgusta ali sada očigledno opet nalazi razloge koji je ohrabruju i vraćaju na scenu.\nVeliki broj đaka bogoslovije ne dolazi iz Crne Gore i sramota je da u mjesta iz kojih dolaze ponesu ružnu sliku nekad velikog grada o kom su od svojih starijih ukućana sigurno slušali sve najbolje. Sada se vjerovatno pitaju šta se događa.\nOčigledno je zloduh onih koji su u prošlom vijeku ubili Mitropolita Joanikija i veliki broj sveštenika živ na Cetinju i želi da zaplaši njihove naslednike.\nNe možemo Crnu Goru graditi na mržnji prema bilo kome a pogotovo ne prema onom narodu koji je državotvorni i autohton i prema onoj vjerskoj zajednici koja je stvorila istorijsku Crnu Goru.\nTa mržnja je tolika da zanemaruje čak i one stavove koji su se mogli tumačiti kao jedna vrsta udvaranja i podilaženja strani na kojoj se nalazi a koja su dolazila od vodećih ličnosti institucije koja je sinoć napadnuta.\nPozivamo nadležne organe da adekvatno reaguju i nađu i kazne počinioce. Mi ostali moramo tražiti modalitete da se ovakve stvari ne dešavaju nijednom narodu ili vjerskoj i kulturnoj ustanovi u Crnoj Gori.\nHospitalizovano 489 kovid pacijenata\nSramota: Jurišnicu DPS-a koja je nezakonito smijenila zakonitu vlast u Budvi, Krivokapićeva Vlada unaprijedila!\nUžasno je šta se dešava. Policija hitno da reaguje.


Zbog havarija u Nišu hladni radijatori u preko 20 zgrada - JuGmedia\nZbog havarija u Nišu hladni radijatori u preko 20 zgrada\nZbog hitne i neodložne sanacije kvara na magistralnom delu toplovoda, na grejnom području toplane „Jug”, od 12 časova biće prekinuta isporuka toplotne energije korisnicima u 19 zgrada u Nišu.\nRadijatori će biti hladni na adresama Obilićev venac 78, Cara Uroša 13,15 i 17, Jug Bogdanova 26,27,29,33,39,44 i 46, Kraljevića Marka 13,21 i 24, Laze Kostića 25, Jugovićeva 15a,24 i 41 i Sretena Stefanovića 13.\n„Očekivano vreme završetka radova je do 17.00 časova“, kažu u Gradskoj toplani.\nZbog hitne sanacije kvara na priključnom delu toplovoda, na grejnom području toplane „Krivi vir”, od 11 časova prekinuta je isporuka toplotne energije i korisnicima na adresi Bulevar Nemanjića 66.\nOčekivano vreme završetka radova je do 14.00 časova.\n„Stručne ekipe Gradska toplane su na terenu i rade na brzoj sanaciji kvara kako bi korisnici i pre procenjenog roka za završetak radova dobili kvalitetnu isporuku toplotne energije“, navode iz ovog preduzeća.\nInače, zbog nedostatka električne energije u mreži, bez grejanja su i korisnici na adresama Dušanov bazar i Mije Petrovića 4 i 4a.\nUkrali kablove sa trafostanice i bez posla ostavili 500 radnika\n„Lenos“ i „Tehnoprom“ grade montažni toalet u Leskovcu\nTropski talas iz Afrike stiže u Srbiju, dnevna temperatura i do 37 stepeni\nKako je Republički hidrometeorološki zavod (RHMZ) objavio, u Srbiji će narednih dana biti pretežno sunčano i veoma toplo vreme u svim krajevima zemlje.…\nVELIKI METEŽ U SIJARINSKOJ BANJI: Zaposleni, gosti i meštani blokirali direktoru ulaz u hotel „Gejzer“ (video)\nVeć sat vremena u Sijarinskoj Banji vlada opšti metež u kome su se digli gosti RHC „Gejzer“, zaposleni u tom hotelu, privatni stanodavci i mnogobrojni…


Novi Ferrari F12tdf promo video - AUTOMOBILI\n06/06/2020 12:02:32 PM\nNASLOVNA / HOT / Novi Ferrari F12tdf promo video\nNedavno je osvanula vest da je Ferrari rasprodao svih 799 primeraka limitirane verzije F12 Berlinetta modela koji nosi oznaku tdf (Tour de France). Sada imamo i novi promotivni video za ovaj model koji nam prikazuje Ferrari F12tdf tamo gde blista – na trkačkoj stazi. Ferrari F12tdf je poseban po tome što je verovatno reč o jednom od poslednjih Ferrarija sa atmosferskim V12 motora. Podsetimo se, ovaj agregat raspolaže sa 780 KS i 705 Nm što F12tdm omogućava ubrzanje 0-100 km/h za svega 7.9 sekundi uz maksimalnu brzinu od 340 km/h. Pogledajte i novi video koji je ispratio lansiranje novog Ferrarija u prodaju. Reč je o zvaničnom klipu koji je objavljen na Ferrari YouTube kanalu.\nTagoviAutomobili Berlinetta F12TDF Ferrari ferrari f12tdf promo video tour de france video youtube\nPrethodno Test: Volkswagen Golf GTI Clubsport [Video]\nSledeće Fiat Tipo zvanično predstavljen


Institut Yunus Emre obilježava prvu deceniju rada u BiH koncertom kompozitora Omera Faruka Tekbileka u sarajevskoj Vijećnici – BDC TV\nInstitut Yunus Emre ove godine obilježava 10 godina rada u Bosni i Hercegovini. U okviru aktivnosti obilježavanja prve decenije rada u našoj zemlji 17. oktobra 2019. godine sa početkom u 20,00 sati bit će upriličen koncert jednog od najpoznatijih svjetskih kompozitora mistične muzike Omera Faruka Tekbileka u sarajevskoj Vijećnici. Tekbilek je turski kompozitor sa adresom u Sjedinjenim Američkim Državama, sa prepoznatljivim muzičkim stilom, inspirranim tradicionalnom sufijskom muzikom. Ovaj koncert predstavlja svojevrstan vrhunac obilježavanja decenije rada Instituta Yunus Emre u našoj zemlji.\nInstitut Yunus Emre je osnovan 17. oktobra 2009. godine u cilju promocije Turske, turskog jezika, historije, kulture i umjetnosti. Prvi kulturni centar otvoren je u Sarajevu, a Institut aktivno radi i u centrima u Mostaru i Fojnici.\n„Vjerujemo da smo provedenim aktivnostima Instituta Yunus Emre u proteklih 10 godina uspjeli dodatno ojačati kulturne, umjetničke i prijateljske veze između dvije zemlje, povezati ljude, projekte, institucije. Od osnivanja do danas realiziran je veliki broj aktivnosti kako na polju podučavanja turskog jezika, tako i na polju umjetnosti i kulture. Jedan od naših najznačajnijih projekata je „Moj izbor je turski“ koji se realizira u BiH, a naporima našeg Instituta sličan projekt se provodi u Turskoj na polju izučavanja bosanskog jezika, koji se izučava kao izborni strani jezik u školama. Pored toga, organizirani su kursevi za djecu, konverzacijski klubovi i radionice prevođenja. Svojim radom smo doprinijeli na polju kulturne interakcije kroz Ljetnu školu kinematografije, Ljetnu školu arheologije i Ljetnu školu za turkologe. Također, organiziramo razgovore o kulturi sa istaknutim ličnostima, konferencije, simpozije, projekcije filmova, pozorišne predstave, koncerte, promocije knjiga, izložbe te mnoge druge kulturne i umjetničke aktivnosti“, kaže Mehmet Akif Yaman, direktor Instituta Yunus Emre u Sarajevu.\nRealizacija projekta „Moj izbor je turski“ je započela u školskoj 2011/2012 godini, a do danas je turski jezik u svojim školama imalo priliku učiti oko 15.000 učenika. U okviru projekta organiziraju se turniri u fudbalu i odbojci i druga takmičenja. Institut aktivno radi na „bratimljenju škola“u okviru ovog projekta pa je oko 5000 učenika i nastavnika iz BiH i Republike Turske je imalo priliku posjetiti svoju bratsku školu.\nOsim u kulturnim centrima u Sarajevu, Mostaru i Fojnici, Institut organizira kurseve turskog jezika u gradovima širom BiH. Najuspješniji učenici koji pohađaju kurs, imaju priliku učestvovati u radu Ljetne škole turskog jezika koja se svake godine organizira u julu.\nPored toga, Institut punih sedam godina organizira Dječiji festival, uz učešće nekoliko hiljada učenika kako bi se povećala njihova motivacija. Na do sada organiziranim dječijim festivalima učešće su uzeli brojni poznati umjetnici iz BiH i Turske.\nOsim u BiH Institut Yunus Emre ima 58 kulturnih centara u 48 zemalja te 145 predstavništava u 63 zemlje svijeta.\nU Brčkom obilježena dječija sedmica


Koncept - SAINT TEN Hotel, Belgrade : SAINT TEN Hotel, Belgrade\nOslikavajući luksuz Vračara, SAINT TEN Hotel nudi 54 sobe i apartmana koji odišu elegancijom i komforom. Naše sobe predstavljaju savršen spoj tradicionalnog šika i modernog dizajna. Opremljene najkvalitetnijim materijalima i opremom poput drvenog poda, pločica od prirodnog kamena u kupatilima, „rain shower“ u tuš kabinama, „Noir“ kozmetike, individualne kontrole temperature, smart TV sistema kao i ručno pravljenih unikatnih komada nameštaja omogućiće vam luksuzno i jedinstveno iskustvo.\nIzborom materijala prilikom gradnje, kao i uvođenjem najsavremenijih sistema, doprineli su da hotel i način rada budu u skladu sa svim standardima očuvanja životne sredine. Nesvakidašnja usluga kao i posebna pažnja posvećena svakom detalju, našim gostima obezbeđuje najprestižnije sadržaje kao i nezaboravno iskustvo.\nPažljivo osmišljen Sanctus restoran, čiji meni je inspirisan lokalnim specijalitetima koji u sebi prožimaju više internacionalnih kuhinja, specijalno je kreiran da zadovolji ukus i najvećih hedonista.\nHotel raspolaže sa 5 sala za sastanke zvane THE COVENANT MEETING ROOMS, namenjene visokim zahtevima poslovne klijentele. Kao kreativna alternativa za vaše događaje na šestom spratu hotela se nalazi Multifunkcionalna soba sa terasom, savršeno mesto za vaše radionice sa kolegama, okupljanja povodom posebnih prilika kao što su rođendani, privatne ili poslovne večere i bilo koji drugi događaj koji biste želeli da organizujete.\nSAINT TEN Hotel nudi nezaboravno iskustvo. Udobnost hotela i personalizovana usluga su dizajnirani za goste koje cene vrhunski standard, eleganciju i spremni su za nesvakidašnje iskustvo.\nOd maja 2018. godine, SAINT TEN Hotel je ponosan član Small Luxury Hotels of the World. Kao jedini predstavnik SLH-a u Beogradu, SAINT TEN garantuje visok nivo standarda i kvalitetnog sadržaja i obećava istinsko butik iskustvo, protkano luksuzom i jedinstvenošću.


PORTAL: Horor na klinici smrti u Milanu\nHoror na klinici smrti u Milanu\nDoktor Pjer Paola Brego Masone, hirurg klinike „Santa Rita“ u Milanu, i njegovih 13 kolega uhapšeni su zbog sumnje da su nepotrebnim operacijama usmrtili najmanje pet pacijenata, a strahuje se da će se broj njihovih žrtava popeti na 25. Devojci od 18 godina uklonili su dojku zbog obične ciste, a tuberkuloznim bolesnicima vadili su zdrava plućna krila. Masone je optužen za ubistvo s predumišljajem i nanošenje teških telesnih povreda.\nSvi osumnjičeni, uključujući i Frančeska Paola Pipitonea (75), vlasnika klinike, uhapšeni su u ponedeljak i odgovaraće i za to što su italijanski državni sistem zdravstvenog osiguranja tokom 2005. i 2006. godine oštetili za 2,5 miliona evra zahvaljujući lažnim podacima o intervencijama. Lekari klinike „Santa Rita“ su, umesto uobičajene plate od 1.700 evra, mesečno zarađivali i do 28.000 evra. Žena od 88 godina, koja je imala tumor koji je mogao da se izvadi samo jednom intervencijom, operisana je tri puta. Svaku intervenciju su naplatili 12.000 evra.\nKarabinjeri i italijanska policija skupili su ogromnu datoteku sa snimcima prisluškivanih razgovora Masonea i kolega, koje su pratili mesecima. Transkripti snimaka pojavili su se juče u svim italijanskim medijima. U jednom od snimaka Marko Pansera, hirurg sa grudnog odeljenja „Santa Rite“, odgovara neimenovanom lekaru koji je zaprepašćen činjenicom da Masone šalje pacijenta svaka tri meseca na radiografiju. Svako snimanje na klinici košta 80 evra.\nLekar: „Ipak, ta sva zračenja jednom rađena, pa onda opet, pa tog momka on zrači svaka tri meseca, čoveče!“\nPansera: „Sve znam.“\nLekar: „Čovek ima 34 godine, na svaka tri meseca da ga zrače! I zašto mu to radi?“\nPansera: „Ja mog oca, koji je operisao tumor na plućima i prostati, šaljem preventivno na radiografiju na godinu, godinu i po dana.“\nPotpuna beskrupuloznost i nedostatak bilo kakve lekarske etike vidi se iz razgovora koji Masone vodi sa prijateljem, objašnjavajući mu kako zna za lekara koji uzima mesečno više novca od njega.\nMasone: „Masimo, video sam svojim očima da je imao sedam pacijenata, a nije svima ni vadio plućna krila... Ako uzmeš, na primer, 800 evra za plućno krilo, sedam puta osam, to je 5.600 evra bruto.“\nU razgovoru od 26. novembra 2007. godine, koji Masone vodi sa izvesnim Aldom, on insistira na tome da „treba popuniti operacione sale“.\nMasone: „Baš smo puno operisali, ja sam došao do 50 intervencija. Za godinu dana. Dakle, funkcionisao sam kao sat. Treba da probaš da nađeš nekog ko ima tumor na dojci ili da imaš nekoga sa grudnog ko će da ti šalje one sa tumorima... Na ovoj klinici sam prošle godine napravio profit od tri miliona evra od grudne hirurgije. Dva puta nedeljno radim preglede u ambulanti na grudnom odeljenju, stalno sam u pokretu da bih popunio operacione sale.“\nIstragu o slučaju klinike „Santa Rita“ Državno tužilaštvo u Milanu započelo je u proleće 2007. godine, a do sada je kao dokaz prikupljeno 4.000 bolničkih kartona. Klinika povodom istrage nije izdala nikakvo saopštenje, a čelnici ustanove koji nisu u zatvoru ili kućnom pritvoru izjavili su da su „o slučaju saznali iz medija“. Silvio Berluskoni, premijer Italije, obećao je nedavno da će ograničiti pravo istražnih organa da prisluškuju, osim u slučajevima terorizma i mafijaškog udruživanja.\nU prisluškivanim razgovorima nagoveštava se i politička pozadina slučaja, a pominje se ime Injacija La Ruse, ministra odbrane Italije i predsednika Nacionalnog saveza, partije članice vlade Silvija Berluskonija. Kada je Masone shvatio da se klinika nalazi pod policijskom istragom, u snimku je pomenuo da „treba da se proba nešto preko Nacionalnog saveza“ i da su mu rekli da je „La Rusa jedini koji može da smiri situaciju“. Hirurg tvrdi da iza napada na njega stoji milanska klinika „San Rafaele“, koja je, po njegovim rečima, „Berluskonijeva bolnica“.\nОбјавио ADMIN у 13:09


Dragoljub Mićunović - Blic Online\nDa li književnici čitaju i šta čitaju kada ne pišu? Pitali smo neke od autora koje smo sreli na 63. Međunarodnom beogradskom sajmu knjiga šta su kupili za svoju dušu...\nProf. dr Dragoljub Mićunović je tokom duge i bogate političke karijere, pa i života, insistirao na principijelnosti. Ta principijelnost ga je pre nekoliko dana, kad se u DS-u raspravljalo o pristupanju Savezu za Srbiju, koštala sukoba sa svojim stranačkim kolegama.\nJedan od osnivača i prvi predsednik DS Dragoljub Mićunović izjavio je da nije glasao za ulazak DS-a u Savez za Srbiju jer o tome nije bilo debate.\nMićunović: Svakoga mogu da podsetim zašto je napustio DS\nPoslanik i prvi predsednik DS Dragoljub Mićunović ocenjuje da je ujedinjenje demokrata "sjajna ideja", ali da o njoj treba da se razgovara. Podsetio je da je i ranije govorio da je protiv pokreta već za stranke koje imaju svoje programe, kao i da svakoga ko je napustio DS može da podseti zašto je to učinio.\nMićunović: Razgovori DS-a sa SNS-om neophodni, ali ideološka saradnja ne\nPrvi predsednik Demokratske stranke i narodni poslanik Dragoljub Mićunović rekao je da je potrebna saradnja između DS i Srpske napredne stranke na nivou civilizovanih ljudi, ali da takva saradnja ne znači nužno pokornost, kao i da je formiranje koalicione vlade između te dve stranke u Beogradu nemoguće.\nMićunović o snimku na Tviteru: Nisam rekao da postoji mogućnost koalicije sa SNS u Beogradu\nFunkcioner DS-a Dragoljub Mićunović demantuje da je dao izjavu u kojoj nije isključio mogućnost formiranja tehničke koalicije sa SNS-om u Beogradu posle izbora. "Blic" je pozvao Mićunovića nakon videa koji se pojavio na društvenim mrežama, a u kojem on upravo otvara tu mogućnost.\nNovosti: I Mićunović kandidat za SANU\nDragoljub Mićunović, Borka Pavićević, Ljubomir Madžar, Mlađan Kovačević, Dragan Simić, Latinka Perović, neki su od kandidata za buduće dopisne članove SANU na Odeljenju društvenih nauka, pišu Novosti.\nMićunović: Predstoji odbrana demokratije, ako nismo jednaki bićemo podanici\nDemokratska stranka (DS) danas je povodom Međunarodnog dana demokratije apelovala na građane Srbije da se "usprave", budu prijatelji demokratije, brane je i bore se za jednakost i slobodu.\nODBIO ŠUTANOVCA Mićunović: Ne želim da budem počasni predsednik DS


Evropski zvaničnici počeli su razgovore s predstavnicima vodećih energetskih kompanija u Evropskoj uniji, uključujući austrijski OMV, italijanski ENI i francuski “Engie”, o tome kako da se smanji oslanjanje na američki dolar u globalnoj trgovini energijom.\nTu se, pre svega, misli na trenutne sankcije SAD kojima se ograničava trgovina s Iranom, kao i na potencijalne američke sankcije prema kompanijama koje investiraju u ruski projekat izgradnje gasovoda “Severni tok 2” do Nemačke, kapaciteta 55 milijardi kubnih metara godišnje.\nEvropske kompanije podsećaju u tom kontekstu da su SAD razrezale kaznu od devet milijardi dolara francuskoj banci BNP Pariba još 2014. godine zbog njene uloge u iranskoj i sudanskoj trgovini naftom. Većina rukovodilaca ne želi da se to desi i njihovim kompanijama, pa vrše pritisak na EU da pronađe rešenje, prenosi Tanjug.\nIstovremeno, portal “Standard & Poor's Global Platts” prenosi da je EU u poslednjih pet godina u proseku trošila oko 300 milijardi evra godišnje (343 milijarde dolara) na uvoz energije, od čega je oko 85 odsto - ili 289 milijardi dolara - plaćano u američkoj valuti, prema podacima Evropske komisije.\nZvaničnici EU, takođe, smatraju da bi korišćenje evra za plaćanje uvoza energije u taj blok moglo da poveća ulogu jedinstvene valute kao jedne od najvećih svetskih rezervnih valuta. Šezdeset odsto emisija državnog duga i globalnih deviznih rezervi su u dolarima. Evro je druga globalna valuta, ali njegov udeo na svakoj berzi iznosi samo 20 procenata, prenosi Dnevnik.


Stigla je veoma žestoka reakcija i ozbiljan zahtjev iz Demokratske fronte: "Uvesti sankcije ministru Bevandi, ometanje izbornog procesa je krivično djelo!"\nStigla je veoma žestoka reakcija i ozbiljan zahtjev iz Demokratske fronte: “Uvesti sankcije ministru Bevandi, ometanje izbornog procesa je krivično djelo!”\nPosljednje, Vijesti / Demkoratska fronta, Vijeće ministara BiH, Vjekoslav Bevanda\nDemokratska fronta se oglasila žestokim saopštenjem za javnost u kojem prozivaju Vjekoslava Bevandu iz HDZ-a.\n“Morao bi znati”\nMinistar finansija BiH Vjekoslav Bevanda, morao bi znati da ometanje izbornog procesa, osim što predstavlja izravan napad na demokratiju, jeste krivično djelo, a pravo na podnošenje krivične prijave imaju svi građani Bosne i Hercegovine”, naveli su iz Demokratske fronte.\nBudući da na današnjoj sjednici Vijeća ministara BiH nije raspravljano o zahtjevu CIK-a za odobravanjem sredstava za izbore, Demokratska fronta je pozvala na “proširivanje međunarodnih sankcija na ministra finansija Vjekoslava Bevandu, kao i svim zvaničnicima u Bosni i Hercegovini koji budu ometali izborni proces, s obzirom na jasne poruke koje su upućene od strane Evropske komisije, OSCE-a, OHR-a i Sjedinjenih Američkih Država”.\n“Posljednji potez ministra Bevande”\n“Posljednji potez ministra Bevande, koji je odbio na sjednici Vijeća ministara predložiti da se raspravlja o zahtjevu CIK-a za izdvajanje sredstava za održavanje izbora, a što je imao obavezu učiniti, je dokaz da Dragan Čović nije odustao od plana da izbore pokuša blokirati.\nVažno je prisjetiti se i pisma Olivera Varhelyia upućenog ministru finansija BiH Vjekoslavu Bevandi i poziva da iz budžeta osigura novac za pripremne radnje za organizaciju izbora. Takvim stavom Evropske Komisije se jasno identificira krivac za ometanje izbornog procesa.


Stranke iz RS na kampanju potrošile više od tri miliona KM | Trebinje Danas\nStranke iz RS na kampanju potrošile više od tri miliona KM\n26.12.2018. u 20:31\nSedam političkih stranaka iz Srpske na kampanju je potrošilo ukupno 3.381.000 maraka. Prema podacima Centralne izborne komisije, najviše para na predizborne aktivnosti potrošio je SNSD, koji je imao i najveći limit – 880.000 maraka. Ta stranka prijavila je da nije imala donacije od pravnih lica, dok su prijavljeni prilozi fizičkih lica u iznosu od 5.800 maraka. SNSD je iz budžeta dobio 1.128.000 maraka.\nDNS je kampanju finansirao sa skoro 459 hiljada maraka. Propagandni materijal, plakate, predizborne skupove, između ostalog, finansirali su i pojedinci, sa ukupno 205 hiljada maraka. Donacije fizičkih lica stranci Marka Pavića su javne, a ono što je posebno zanimljivo je da, među donatorima, osim aktuelnih, ima i sada već bivših članova DNS-a. Darežljivi su bili Nenad Nešić, Marko Aćić, Dragomir Jovičić, Milan Radović i drugi, koji su stranci, prema podacima CIK-a, pomogli sa po deset hiljada maraka. Pomogli su joj, sa istim iznosom i Spomenko Stojanović, Boran Bosančić i Damir Ćopić, koji su, u međuvremenu, isključeni iz DNS-a ili su se priključili novoj stranci DEMOS, koju predvodi Nedeljko Čubrilović.\nNišta manje darežljivi nisu bili članovi i simpatizeri Ujedinjene Srpske, koja je takođe, tokom predizborne kampanje imala transparentne finansije. Od oko 270 hiljada maraka koliko je prihodovala ta stranka, 179 hiljada uplatila su fizička lica. Najveća donacija Ujedinjenoj Srpskoj bila je od 15 hiljada maraka, a stranci su novac donirali i njen lider Nenad Stevandić, kao i Milan Petković, Natalija Trivić i Neven Stanić – po pet hiljada maraka.\nSve je javno i kod PDP-ovaca, koji su takođe objavili imena svojih donatora. Pojedinačne donacije PDP-u bile su dosta manje nego kod drugih stranaka i, prema podacima Centralne izborne komisije, stizale su samo od fizičkih lica. Ukupan iznos je nešto ispod devet hiljada, a najveća donacija bila je hiljadu maraka. Ta stranka finansirala je kampanju sa ukupno 581 hiljadu maraka, a iz budžeta su dobili oko 269 hiljada.\nSocijalistička partija na kampanju je potrošila 336 hiljada maraka, a 202 hiljade su im donirala fizička lica. NDP je kampanju finansirao sa 156 hiljada maraka, a oko šest hiljada stiglo im je od fizičkih i pravnih lica.


OPOMENA EVROPSKE UNIJE ZBOG KINESKOG ORUŽJA: Srbija da se ponaša u skladu sa obavezama! -\nYou are at:Home»GLOBALNO»OPOMENA EVROPSKE UNIJE ZBOG KINESKOG ORUŽJA: Srbija da se ponaša u skladu sa obavezama!\nRaketni sistem FK-3 / Printscreen Youtube / New China TV\nU Ambasadi SAD je prethodno, povodom informacija o nabavci kineskog raketnog odbrambenog sistema FK-3, rečeno da bi vlade trebalo da su svesne kratkoročnih i dugoročnih rizika i cene koju povlači poslovanje sa kineskim kompanijama, prenosi Radio Slobodna Evropa (RSE).\n“Izbor snabdevača bi trebalo da odražava deklarisani cilj Srbije da se što više integriše sa Evropom. Ima i drugih prodavaca koji ne zavise od autoritarnih režima, a nude opremu ne samo sposobnu da zadovolji odbrambene potrebe Srbije već i uporedivu po kvalitetu i ceni”, zaključuje se u izjavi Ambasade SAD, prenosi RSE.\nevrointegracije Evropska Unija kina naoružanje Srbija trgovina oružjem\nPrevious ArticleEMIR КUSTURICA O SEČI ŠUME U КOŠUTNJAКU: Vrijedi poginuti braneći šumu, potok i livadu!\nNext Article ŠARČEVIĆ ODLUČIO, NASTAVNICI BESNI: Evo kako će izgledati povratak u škole u Srbiji


Tamna strana industrije najomiljenije poslastice na svetu - Sputnjik Srbija\n20:35 23.02.2021 Preuzmite kraći link\nEvropski parlament već duže vreme od Unije zahteva da usvoji zakone koji će sprečiti uvoz sirovina i proizvoda povezanih za deforestacijom i kršenjem ljudskih prava, piše Euraktiv.\nAmbasador EU u Abidžanu Jobst fon Kirhman izjavio je 19. februara da u kontekstu budućih programa za period od 2021. do 2027. godine EU planira da sa i do milijardu evra pomogne Obali Slonovače u tranziciji ka održivoj proizvodnji kakaoa.\n„Evropski potrošači danas žele da konzumiraju proizvod koji potiče iz održive proizvodnje i to se odnosi i na sve sirovine i sve zemlje“, rekao je Kirhman, koji nije rekao kada će biti doneta konačna odluka o finansijskoj pomoći.\nPotrošači EU odgovorni za 10 odsto globalne deforestacije\nPrema podacima Evropske komisije, kroz uvoz potrošnih dobara kao što su meso, soja, palmino ulje ili kakao, EU i njeni potrošači odgovorni su za oko 10 odsto globalne deforestacije koja je rezultat proizvodnje tih dobara.\nČovek na Obali Slonovače priprema kakao za prodaju\nEvropa je najveći uvoznik kakaoa i u njoj se troši više od 60 odsto svetske proizvodnje. Iako je EU još 2000. godine odredila šta prava čokolada mora da sadrži, socijalni i ekološki problemi koji prate uzgoj kakaovca ostaju decenijama bez pravog odgovora.\nSada je sve jači pritisak na EU da se pozabavi pitanjem proizvodnje kakaoa, pri čemu evropski Zeleni plan naglasak stavlja na njenu održivost.\n„Zaista imamo odgovornost da osiguramo da farmeri budu dovoljno plaćeni da bi bili u stanju da kakao proizvode u održivim uslovima, što znači da i buduće generacije mogu da ga proizvode“, rekla je Julija Kristijan, iz nevladine organizacije za zaštitu šuma FERN.\nKao i kafa, palmino ulje ili soja, kakao je uvozna šumska sirovina. On što ga čini posebnim je to što se kakovac uglavnom uzgaja na malim poljoprivrednim dobrima, prosečne veličine 2,5 hektara, tako da postoji ogroman broj farmera, a lanci snabdevanja su vrlo zamršeni.\nDirektor za ekologiju u Svetskoj kakao fondaciji Itan Budijanski smatra da je za rešavanje ekoloških pitanja vezanih za kakao neophodan robustan sistem monitoringa, uključujući i satelitski nadzor i učešće svih aktera uključenih u proizvodni lanac.\nPored toga što se uzgaja na manjim plantažama, kakaovac je na njima često i jedina kultura, pa su njegovi proizvođači veoma osetljivi na promene cena, koje ih često primoravaju na veću produktivnost.\n„Ljudi krče šumu zato što su siromašni, zato što je potrebno više zemlje da bi uzgajali više kakaovca“, kaže Julija Kristijan.\nUzgajivači često zarađuju manje od granice siromaštva, koja po definiciji UN iznosi 1,61 evro (1,90 dolara) dnevno. Mnogi od njih, pogotovo žene, nisu vlasnici zemlje, pa nemaju ni kapital niti motivaciju za nova ulaganja. Ruralni životni uslovi i siromaštvo vode do toga da i deca moraju da rade.\nViše od polovine svetske proizvodnje kakaoa otpada na Ganu i Obalu Slonovače. U te dve zemlje radi približno 1,3 miliona dece, što je porast od 13 odsto u poslednjih deset godina. Deca često rade do kasno u noć, sa opasnim i oštrim alatkama.\nVećina radi na porodičnim farmama, zbog čega je granica između ispomoći na imanju i iskorišćavanja dečijeg rada vrlo tanka. Kako često nisu upisana u matične knjige, deci je onemogućen pristup osnovnim zdravstvenim i socijalnim uslugama, a škole su obično udaljene i po nekoliko kilometara.\nIako je EU još 2000. godine odredila šta prava čokolada mora da sadrži, socijalni i ekološki problemi koji prate uzgoj kakaovca ostaju decenijama bez pravog odgovora.\nU Gani i Obali Slonovače uzgoj kakaovca izuzetno je važan deo privrede i prehranjuje oko šest miliona farmera, a još 50 miliona ljudi radi na indirektno povezanim poslovima.\nMeđutim, kakao je i motor deforestacije u tim zemljama, delom zbog nedostatka instrumenata za sprovođenje zakona a delom i zbog nedovoljno jasnih imovinskih odnosa.\nTe dve zemlje već su pogođene klimatskim promenama, a krčenje šuma dodatno ugrožava regulaciju klime, prirodne zalihe vode i druge prirodne resurse, kao i staništa divljih životinja poput šimpanza, slonova ili ljuskavaca.\n„Nestanak kišnih šuma ima jasan uticaj na cikluse padavina, na zemljište pogodno za uzgoj kakaovca i drugih poljoprivrednih kultura“, izjavio je Budijanski.\nŠto je seča šuma intenzivnija, teže je i uzgajanje kakaovca, čime se ulazi u začarani krug.\n„Proizvodnja kakaoa će zapravo samu proizvodnju kakaoa učiniti sve težom, pošto se uništavanjem šuma, uništavaju i lokalni uslovi za gajenje kakaovca“, kaže Julija Kristijan.\nDa bi se pratilo gde se događa deforestacija i gde se iskorišćava rad dece, potrebno je da i lanci snabdevanja budu transparentni, a takvih je veoma malo, prenosi B 952.\nRuralni farmeri svoju letinu prodaju posrednicima koji obilaze farme i koji kakao preprodaju prekupcima ili zadrugama. Zatim na red dolaze trgovci koji kakao prodaju pogonima u kojima se za račun krajnjih proizvođača zrna prerađuju u prah, napitak ili kakao buter. Tek tak obrađen kako spreman je za dalju obradu ili maloprodaju.\nJulija Kristijan kaže da je praćenje tih lanaca moguće, ali veoma skupo i da bi za sve kompanije trebalo uvesti ista pravila igre.\nEU polako postaje svesna svih problema vezanih za proizvodnju kakaoa, iako su već i pojedine velike kompanije kao što su „Mars“ ili „Nestle“ dobrovoljno definisale pravila sertifikacije i pokrenule projekte za zaštitu šuma i biodiverziteta.\nEvropski parlament je krajem oktobra izglasao ograničenja za uvoz u EU koja je nastala kao plod uništavanja šuma ili kršenja radnih prava.\nUz to, EU je u septembru pokrenula i inicijativu za unapređenje održivosti produkcije kakaoa, u koju su uključeni najveći proizvođači Gana i Obala Slonovače, uzgajivači iz drugih zemalja, članice Unije, Evropski parlament i nevladine organizacije.\nSvetska kakao fondacija pokrenula je 2017. godine „Inicijativu kakao i šume“, koja je fokusirana na zaštitu šuma, rekultivaciju degradiranog zemljišta, unapređenje proizvodnje, uz snažnu participaciju lokalnih zajednica.\nOd pokretanja te inicijative, u odvojenim izveštajima UN i organizacije „Global forest voč“ konstatovano je da je deforestacija, iako je u drugim delovima sveta intenzivirana, u Gani i Obali Slonovače prepolovljena.\nIznenađenje u biblioteci: Našli čokoladu staru 120 godina u jestivom stanju /video, foto/\nEvropska unija, Gana, Obala Slonovače, proizvodnja, kakao, čokolada


Doktorica - Magazin za cijelu porodicu: Pretjerano znojenje\nPravu muku imaju osobe koje pate od poremećaja znojenja, hiperhidroze, a tokom leta ovaj problem postaje naročito izražen.\n- Hiprehidroza se može uspešno rešiti botoksom, primenom ove supstance na dlanovima, stopalima, ispod pazuha, na čelu i preponama. Svaki pacijent pre tretmana treba da uradi poseban test kako bi se tačno definisalo polje delovanja. Budući da su neki delovi tela osetljiviji na bol, anestetik se primenjuje prilikom ubrizgavanja botoksa u regiju dlanova i stopala, dok kod pazušne zone obično nije potrebna prethodna anestezija.\nPacijentima se savjetuje da, kada se odluče na ovaj tretman, provere da li je lekar kojeg su odabrali prošao odgovarajuću obuku i da li ima licencu za obavljanje ovog tretmana.\nObjavio/la Doctorina Jasmyn u 08:32\nOznake: hiperhidroza, preterano znojenje, pretjerano znojenje, znojenje dlanova


Održan okrugli sto sa mrežama i udruženjima iz zemalja u okruženju o problemu trgovine ljudima\nOkrugli sto “Razmena praksi organizacija i mreža, iz zemalja u okruženju, koje se bave problemom trgovine ljudima” održan je u Nišu 25. oktobra.\nMeđu dvadeset jednom prisutnom aktiviskinjom bile su predstavnice 8 članica Anti trafiking mreže, 5 predstavnica “Ring” mreže iz Bosne i Hercegovine, jedna predstavnica iz Makedonije iz mreže “La Strada”, kao i dve aktiviskinje iz udruženja “Otaharin” iz Bijeljine.\nEvropski dan borbe protiv trgovine ljudima obeležen u Zrenjaninu\nZajedničkom uličnom akcijom Anti trafiking mreže obežen je 18. oktobar – Evropski dan borbe protiv trgovine ljudima u Zrenjaninu.\n30 –tak aktiviskinja AT mreže je sa ulične akcije poručilo da je „radna eksploatacija oblik trgovine ljudima“, „samo zajedno možemo sprečiti trgovinu ljudima“, ali se na transparentima moglo pročitati i „stop trgovini ljudima“ „stop radnoj eksploataciji“ i „ljudi ispred profita“. Svojim prisustvom događaj su podržali svi zaposlenih u Trag fondaciji.\nUlična akcija Anti trafiking mreže povodom Svetskog dana borbe protiv trgovine ljudima\nČlanice Anti trafiking (AT) mreže obeležile su 30. jul - Svetski dan borbe protiv trgovine ljudima svaka u svom gradu. Članice u 8 gradova su kroz ulične akcije držanja transparenata i deljenja flajera podigle svest građana i građanki o ovom globalnom problemu, ukazale im na načine kako da se zaštite i kako da reaguju ukoliko saznaju za potencijalni slučaj trgovine ljudima.\nNajčešći oblik trgovine ljudima je seksualna eksploatacija iza koje sledi radna eksploatacija. Zvanični podaci pokazuju da je u Srbiji do sada identifikovano 137 žrtava radne eksploatacije, a putem ASTRA SOS telefona 77 osoba.\nSastanak AT projektnog tima\nU periodu od 27. do 29. jula u Jagodini je održan sastanak projektnog tima Antitrafiking mreže.\nSastanku i pisanju predloga projekta prirustvovalo je četiri aktiviskinja iz tri članica AT mreže. Ovom prilikom pripreman je predlog projekta za konkurs kod Beogradske otvorene škole kojim bi bio podržan rad AT mreže i time bio obezbeđena njena održivost za dalje delovanje protiv trgovine ljudima i radu na prevenciji ovog problema.


Dveri traže otvaranje javne rasprave o vakcinaciji protiv Korona virusa - Dnevnik Juga\nPočetna / GRADOVI / Leskovac / Dveri traže otvaranje javne rasprave o vakcinaciji protiv Korona virusa\nSrdjan Stamenkovic 24/07/2020\tLeskovac, POLITIKA Ostavi komentar\nGradski odbor Srpskog pokreta Dveri oglasio se danas saopštenjem za javnost na temu vakcinacije u Srbiji.\n-Na sinoćnoj elektronskoj sednici Predsedništva Srpskog pokreta Dveri, na predlog Saveta za zdravstvo, usvojen je stav Dveri prema, na različite načine, najavljivanoj kupovini novih vakcina protiv KOVID-19. Smatramo da o ovoj temi treba hitno da bude otvorena javna rasprava u Srbiji i o njoj treba da se izjasne na prvom mestu stručnjaci, a ne političari. U nastavku donosimo stav Saveta za zdravstvo Srpskog pokreta Dveri na čelu sa dr Sinišom Jagodićem – navodi se u saopštenju Dveri.\nIz Dveri poručuju da su protiv korišćenja vakcina koje nisu potvrđene i odobrene za korišćenje u Evropi.\n-Posebno pitanje je delotvornost nove vakcine u vezi sa novom zaraznom bolešću o kojoj se ili ništa ne zna ili se svaki dan daje druga procena kako se prenosi, koji su joj simptomi i koliko varijanti ima, a da ne govorimo o tome da se postavlja pitanje da li onaj koji je preležao ovaj novi virus uopšte stiče imunitet na njega ili može ponovo da ga dobije. Ako sama bolest ne ostavlja imunitet, kako će to vakcina obezbediti i koliko dugo? Ili će se možda davati sezonski kao kod gripa? – dodaje u saopštenju Dveri.\n-Savet za zdravstvo Srpskog pokreta Dveri apsolutno podržava civilizacijsku medicinsku tekovinu imunizacije stanovništva protiv zaraznih bolesti, ali to ne znači da svako može da nas vakciniše nedovoljno proverenim vakcinama, da to radi metodom prisile i kažnjavanja onih koji to ne žele, i još se na tome korupcionaški bogati – zaključuje se u saopštenju Gradskog odbora Srpskog pokreta Dveri.\nTagoviDveri Leskovac vakcinacija\nPrethodni U Gerontološkom centru Leskovac od Korona virusa obolela 43 korisnika i 4 zaposlena\nSledeći Savet za omladinu SNS-a u cilju zaštite od korone Leskovčanima delio zaštitne maske